

Οί 9 ί(Λΐ 5 ^ 9 ηεοΙ 6γ I 
ΤΗθοΰοΓοε Μουιηαρι 
03 (θ: 2010.05.νυ9:08:21 
ΕΕ5Τ 
Ρθ35θπ: 5ίβΠΒο ΡϋΡ 
(βΓηόβεΙεΙβοΙ) ι 
ΙοοΒϋοη: Α0τβ|5, ΕΙΙίπϊΚο 
Τ γρο9Γ3ίίο 


1831 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

12 Μαίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου διωρόφου κτιρίου, 
φερομένου ως ιδιοκτησία Αχιλλέα Κουτσουραδή, 
Κωνσταντίνου Κουτσουραδή, Τιμολέοντος Κου¬ 
τσουραδή και Πάρη Κουτσουραδή, το οποίο βρί¬ 
σκεται επί των οδών Βασιλέως Παύλου και Άλεξ. 
Διάκου στην πόλη της Κω του Δήμου Κω της νή¬ 
σου Κω και καθορισμός ειδικών όρων και περιο¬ 


ρισμών δόμησης αυτού. 1 

Εφαρμογή διατάξεων του άρθρου 2 και 3 του Π.Δ. 
209/1998 για οδικό τμήμα της 2ης Επαρχιακής 
οδού Ντιπίου - Παπάδου - Πλωμαρίου του Νομού 
Λέσβου. 2 


ΑΠΟΦΑΣΕΙΣ 

Αριθμ. ΔΠΕ/5014/09 (1) 


Χαρακτηρισμός ως διατηρητέου διωρόφου κτιρίου, φε¬ 
ρομένου ως ιδιοκτησία Αχιλλέα Κουτσουραδή, Κων¬ 
σταντίνου Κουτσουραδή, Τιμολέοντος Κουτσουραδή 
και Πάρη Κουτσουραδή, το οποίο βρίσκεται επί των 
οδών Βασιλέως Παύλου και Άλεξ. Διάκου στην πόλη 
της Κω του Δήμου Κω της νήσου Κω και καθορισμός 
ειδικών όρων και περιορισμών δόμησης αυτού. 

Ο ΥΦΥΠΟΥΡΓΟΣ ΥΠΟΔΟΜΩΝ 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του Ν. 2831/2000 «Τροποποίηση των διατάξεων του 
Ν. 1577/85 “Γενικός Οικοδομικός Κανονισμός” και άλλες 
πολεοδομικές διατάξεις» (ΦΕΚ 140/Α/13-6-2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Οργανα», που κυρώθηκε 
με το άρθρο πρώτο του π. δ/τος 63/2005. 

3. Το υπ’ αριθμ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 Π.Δ. (ΦΕΚ 276/Α/13.06.2000) 
και ειδικότερα το άρθρο 2 αυτού. 


4. Το αριθμ. 110/2001 Π.Δ. «Οργανισμός του Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού, όπως ισχύει. 

5. Το υπ’ αριθμ. 205/2007 Π.Δ. «Συγχώνευση Υπουργεί¬ 
ων» (ΦΕΚ 231 /Α/19-9-2007) και το υπ’ αριθμ. 215/2007 Π.Δ. 
«Σύσταση Γ ενικών Γ ραμματειών στο Υπουργείο Εσωτε¬ 
ρικών και στο Υπουργείο Εμπορικής Ναυτιλίας, Αιγαίου 
και Νησιωτικής Πολιτικής» (ΦΕΚ 241/Α/25-10-2007). 

6. Το υπ’ αριθμ. 189/2009 Π.Δ. «Καθορισμός και ανα¬ 
κατανομή αρμοδιοτήτων των Υπουργείων» (ΦΕΚ 221/ 
Α/05.11.2009). 

7. Την από 21.12.2009 Απόφαση Υπουργού Υποδομών 
Μεταφορών και Δικτύων «Ανάθεση αρμοδιοτήτων του 
Υπουργού Υποδομών Μεταφορών και Δικτύων στους 
Υφυπουργούς Υποδομών Μεταφορών και Δικτύων» (ΦΕΚ 
2514/Β/09). 

8. Την υπ’ αριθμ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που 
εξαιρούνται από τους περιορισμούς της διάταξης του 
άρθρου 81, παρ. 1 του Ν. 1892/90» (ΦΕΚ 741/Β/29.11.90). 

9. Την αριθ. ΔΔΟ/Φ.101.22/2205/08.03.1999 (ΦΕΚ209/Β 
11.03.1999) Απόφαση Υπουργού Αιγαίου «Μεταβίβαση 
αρμοδιοτήτων στον Γ ενικό Γ ραμματέα στους Προϊστα¬ 
μένους Διευθύνσεων και Τμημάτων του Υπουργείου Αι¬ 
γαίου» και του δικαιώματος να υπογράφουν «με εντολή 
Υπουργού», όπως ισχύει. 

10. Το αριθμ. Γ Κω/Φ.1910.00/39/68/16.03.07 έγγραφο 
του ΣΧΟΠ Υπουργείου Εμπορικής Ναυτιλίας Αιγαίου και 
Νησιωτικής Πολιτικής Επαρχείου Κω με το οποίο μας 
διαβίβασε το φάκελο που αφορά το κτίριο του θέματος 
φερόμενο ως ιδιοκτησία Αχιλλέα Κουτσουραδή, Κων¬ 
σταντίνου Κουτσουραδή, Τιμολέοντος Κουτσουραδή και 
Πάρη Κουτσουραδή και έλαβε τον αριθμ. 2802/20.03.07 
του Υπουργείου Εμπορικής Ναυτιλίας Αιγαίου και Νη¬ 
σιωτικής Πολιτικής. 

11. Την από 17.03.2009 αιτιολογική έκθεση του Τμή¬ 
ματος Διατηρητέων Κτηρίων της Δ/νσης Περιβάλλο¬ 
ντος του Υπουργείου Εμπορικής Ναυτιλίας Αιγαίου και 
Νησιωτικής Πολιτικής, η οποία κοινοποιήθηκε στους 
ενδιαφερομένους με το αριθμ. ΔΠΕ/2802/07/18.03.2009 
έγγραφό μας. 

12. Την από 08.05.2009 (αριθμ. 5014/11.05.09 του Υπουρ¬ 
γείου Εμπορικής Ναυτιλίας Αιγαίου & Νησιωτικής Πο¬ 
λιτικής) απάντηση των ενδιαφερομένων Αχιλλέα Κου- 

τσουραδή, Κωνσταντίνου Κουτσουραδή, Τιμολέοντος 
Κουτσουραδή και Πάρη Κουτσουραδή με την οποία 
υπέβαλαν και σχετικές παρατηρήσεις. 

13. Τις από 29.04.2010 παρατηρήσεις της Υπηρεσίας 
μας. 

14. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το διώροφο κτίριο 
φερόμενο ως ιδιοκτησία Αχιλλέα Κουτσουραδή, Κων¬ 
σταντίνου Κουτσουραδή, Τιμολέοντος Κουτσουραδή 
και Πάρη Κουτσουραδή που βρίσκεται επί των οδών 
Βασιλέως Παύλου και Άλεξ. Διάκου στην πόλη της Κω 
του Δήμου Κω της νήσου Κω όπως σημειώνεται στο 
σχετικό τοπογραφικό διάγραμμα σε κλίμακα 1:1000, 
που θεωρήθηκε από τον Προϊστάμενο της Διεύθυνσης 
Περιβάλλοντος της Γενικής Γραμματείας Αιγαίου και 
Νησιωτικής Πολιτικής του Υπουργείου Υποδομών Με¬ 
ταφορών και Δικτύων με την αριθμ. 5014/09/10 πράξη 
του και που συνοπτικό του αντίγραφο δημοσιεύεται με 
την παρούσα απόφαση, επειδή αποτελεί ένα σημαντικό 
δείγμα της αποικιοκρατικής αρχιτεκτονικής της περιό¬ 
δου της Ιταλοκρατίας στα Δωδεκάνησα. 

2. Στο χαρακτηριζόμενο ως διατηρητέο διώροφο κτί¬ 
ριο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και των εν γένει 
διακοσμητικών στοιχείων του. 

3. Στο χαρακτηριζόμενο ως διατηρητέο κτίριο επιβάλ¬ 
λεται η απομάκρυνση του σωλήνα απορροής όμβριων 
που έχει προστεθεί στην δυτική όψη επί της Β. Παύλου 
(μετά από πρόταση του ΣΧΟΠ Επαρχείου Κω). 


4. Στο χαρακτηριζόμενο ως διατηρητέο κτήριο επι¬ 
βάλλεται η αντικατάσταση των κουφωμάτων με ξύλινα. 
Επίσης επιβάλλεται η αποκατάσταση των μεταλλικών 
ρολών στο ισόγειο όσων έχουν διασωθεί. Σε όσα ανοίγ¬ 
ματα δεν έχουν τα μεταλλικά ρολά προτείνεται να το¬ 
ποθετηθούν μεταλλικά ρολά όμοια με τα υπάρχοντα. 

5. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις για 
λόγους λειτουργικούς στο εσωτερικό του χαρακτηρισ¬ 
μένου ως διατηρητέου κτιρίου, εφόσον δεν αλλοιώνεται 
ο αρχιτεκτονικός του χαρακτήρας. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτήριο. Επιτρέπεται μόνο η τοποθέτηση επιγραφών πε¬ 
ριορισμένων διαστάσεων, που πληροφορούν για τυχόν 
χρήσεις των χώρων του κτηρίου. 

7. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζομένου ως διατηρητέου 
κτιρίου και στον περιβάλλοντα χώρο του, καθώς και για 
την τοποθέτηση επιγραφών απαιτείται η έγκριση των 
αρμοδίων υπηρεσιών της Γ ενικής Γ ραμματείας Αιγαίου 
και Νησιωτικής Πολιτικής του Υπουργείου Υποδομών 
Μεταφορών και Δικτύων. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 30 Απριλίου 2010 

Ο ΥΦΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

υυστίΛΜϋΗ. 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό Ύ 0 % 

Αριθμ. 5678/Τ.Δ. 2038 (2) 

Εφαρμογή διατάξεων του άρθρου 2 και 3 του Π.Δ. 
209/1998 για οδικό τμήμα της 2ης Επαρχιακής οδού 
Ντιπίου - Παπάδου - Πλωμαρίου του Νομού Λέ¬ 
σβου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1) Τις διατάξεις του Ν.2218/1994 «Ιδρυση Νομαρχια¬ 
κής Αυτοδιοίκησης κ.λπ.», όπως έχουν τροποποιηθεί με 
τον Ν. 2240/1994 και ισχύουν μετά τους Ν. 2273/1994, 
Ν. 2284/1995, Ν. 2297/1995, Ν. 2307/1995 και τα Π.Δ. 217/1994, 
428/1994, 60/1995, 61/1995, 62/1995, 30/1996 κλπ. 

2) Την με αριθμ. 19/πρακτικό 4/01.04.1995 απόφαση 
του Νομαρχιακού Συμβουλίου Λέσβου με την οποία 
εγκρίθηκε ο Οργανισμός και η λειτουργία της Ν.Α. Λέ¬ 
σβου (ΦΕΚ394Β/11.05.1995) όπως ισχύει σήμερα μετά τις 
τροποποιήσεις του με τις αριθμ. 141/2003 (ΦΕΚ 229Β/ 
09.02.04)και 125/2005(ΦΕΚ 1918/30.12.2005) αποφάσεις 
του Νομαρχιακού Συμβουλίου Λέσβου και ειδικότερα 
αυτές που αναφέρονται στη διάρθρωση και τις αρμοδι¬ 
ότητες της Δ/νσης Τεχνικών Υπηρεσιών της Ν.Α. Λέσβου 
(Δ.Τ.Υ.Ν.Α. Λέσβου). 

3) Τις διατάξεις του από 06.02.1956 Β.Δ. (Φ.Ε.Κ. 
47Α708.02.1956) «Περί καθορισμού των Επαρχιακών 
Οδών του Ν. Λέσβου κλπ.», με το οποίο καθορίστηκαν 
οι επαρχιακές οδοί του Ν. Λέσβου και μεταξύ αυτών ως 
2η Επαρχιακή Οδός η οδός Ντιπίου - Παπάδου - Πλω¬ 
μαρίου. 

4) Τις διατάξεις του των άρθρων 2 και 3 του Π.Δ. 
209/1998 (Φ.Ε.Κ. 169Α'/15.07.1998) «Λήψη μέτρων για την 
ασφάλεια της υπεραστικής συγκοινωνίας». 

5) Την αριθμ. 323/2007 Απόφαση της Νομαρχιακής 
Επιτροπής Προγραμματισμού - Υποδομών και Περι¬ 
βάλλοντος της Νομαρχιακής Αυτοδιοίκησης Λέσβου, 
με την οποία εγκρίθηκε η Οριστική Τεχνική Μελέτη 
με τίτλο «ΚΑΤΑΣΚΕΥΗ ΤΜΗΜΑΤΟΣ ΟΔΟΥ ΠΑΠΑΔΟΥ 
- ΠΛΩΜΑΡΙΟΥ (ΛΑΓΚΑΔΑ) - ΟΛΟΚΛΗΡΩΣΗ ΤΩΝ ΕΡΓΑ¬ 
ΣΙΩΝ ΠΑΡΑΚΑΜΨΗΣ ΣΤΗ ΘΕΣΗ ΛΑΓΚΑΔΑ», που αφο¬ 
ρά την βελτίωση της χάραξης του τμήματος της 2ης 
Επαρχιακής οδού Ντιπίου - Παπάδου - Πλωμαρίου του 
Νομού Λέσβου, με αρχή στη περιοχή του εξωκκλησίου 
Αγ. Νικολάου (Χ.Θ. 0+000,00) το σημείο του κατά την 
ανωτέρω Τεχνική Μελέτη άξονα της οδού με συντε¬ 
ταγμένες σε Ε.Γ.Σ.Α. Ε=710082,67 και Ν=4317366,57 που 
βρίσκεται 2,3 χλμ. προ του Δ. Δ. Τρίγωνα του Δήμου 
Πλωμαρίου και τέλος χάραξης στη Χ.Θ. 1+400,42 το 
σημείο του κατά την ανωτέρω Τεχνική Μελέτη άξονα 
της οδού με συντεταγμένες σε Ε.Γ.Σ.Α. Ε=711107,35 και 
Ν=4318228,21 που βρίσκεται στη αρχή της υφιστάμενης 
διάνοιξης (κατασκευασμένη παράκαμψη της 2ης Επαρχι¬ 
ακής Οδού Ντιπίου - Παπάδου - Πλωμαρίου) όπως αυτή 
συντάχθηκε από τα Συμπράττοντα Γραφεία Μελετών 
Παράσχου Τσεσμελή, Χριστόφορου Μανδηλά και Ευάγ¬ 
γελου Βασιλικού. 

6) Την αριθμ. 112/2008 Απόφαση της Νομαρχιακής Επι¬ 
τροπής Προγραμματισμού - Υποδομών και Περιβάλλο¬ 
ντος της Νομαρχιακής Αυτοδιοίκησης Λέσβου, με την 


οποία εγκρίθηκαν τα Κτηματολογικά Διαγράμματα και 
οι Κτηματολογικοί Πίνακες, όπως αυτά συντάχθηκαν 
από τα Συμπράττοντα Γραφεία Μελετών Παράσχου 
Τσεσμελή, Χριστόφορου Μανδηλά και Ευάγγελου Βα¬ 
σιλικού, συμπληρωματικά του Κτηματολογικού Δια¬ 
γράμματος και του Κτηματολογικού Πίνακα με βάση 
τα οποία κηρύχτηκε με την αριθμ. 75/1996 Απόφαση 
Νομαρχιακού Συμβουλίου Λέσβου αρχική απαλλοτρίωση 
και η συντέλεση της οποίας δημοσιεύθηκε στο ΦΕΚ 
759Δ729-8-1997. 

7) Ότι το ανωτέρω έργο βελτίωσης της 2ης Επαρ¬ 
χιακής Οδού Ν. Λέσβου έχει ενταχθεί, με την αριθμ. 
954/17.03.2010 Απόφαση της Γενικής Γραμματέα Περιφέ¬ 
ρειας Βορείου Αιγαίου, στο Επιχειρησιακό Πρόγραμμα 
«Κρήτη και Νήσοι Αιγαίου 2007 - 2013» και προβλέπεται 
η εκτέλεσή του να ολοκληρωθεί μέσα σε τέσσερα (4) 
χρόνια από σήμερα. 

8) Ότι, με βάση τα ανωτέρω, συντρέχουν για τη βελ¬ 
τίωση της 2ης Επαρχιακής Οδού Ν. Λέσβου οι προϋπο¬ 
θέσεις εφαρμογής, με έκδοση σχετικής Απόφασης του 
Νομάρχη Λέσβου, των διατάξεων του άρθρου 3 του 
Π.Δ. 209/1998 για: 

α) Εφαρμογή των αποστάσεων που προβλέπονται στο 
άρθρο 2 του Π.Δ. αυτού, 

β) Απαγόρευση έκδοσης Οικοδομικών Αδειών για 
ανέγερση κτιρίων και εκτέλεση οικοδομικών εργασιών 
στη ζώνη διέλευσης της οδού που καθορίζεται από τις 
οριογραμμές αρχικής και συμπληρωματικής απαλλο¬ 
τρίωσης. 

9) Οτι η ζώνη διέλευσης της 2ης Επαρχιακής Οδού Ν. 
Λέσβου, όπως αυτή προβλέπεται να βελτιωθεί, απεικο¬ 
νίζεται στα εγκεκριμένα (παράγραφος 6 της παρούσας) 
Κτηματολογικά Διαγράμματα, στα οποία απεικονίζονται 
και τα όρια της προς απαλλοτρίωση ζώνης με συνεχή 
μοβ γραμμή (αρχική απαλλοτρίωση) και συνεχή μαύρη 
γραμμή (συμπληρωματική απαλλοτρίωση) και επισυνά¬ 
πτονται στην παρούσα Απόφαση με τη μορφή φύλλων 
τύπου Α4 (αριθμός φύλλων 16), αποφασίζουμε: 

1. Την εφαρμογή των καθοριζομένων στο άρθρο 2 του 
Π.Δ. 209/1998 αποστάσεων με βάση τη ζώνη διέλευσης 
της 2ης Επαρχιακής Οδού Ν. Λέσβου στο τμήμα της 
που προβλέπεται να βελτιωθεί κατά τα αναφερόμενα 
στο σκεπτικό, από τη δημοσίευση της παρούσας στην 
Εφημερίδα της Κυβερνήσεως. 

2. Απαγορεύουμε και για μια τετραετία από σήμερα 
την έκδοση Οικοδομικών Αδειών για ανέγερση κτιρίων 
και εκτέλεση οικοδομικών εργασιών στη ζώνη διέλευσης 
της 2ης Επαρχιακής Οδού Ν. Λέσβου, στο τμήμα της 
που προβλέπεται να βελτιωθεί κατά τα αναφερόμενα 
στο σκεπτικό της παρούσας η οποία απεικονίζεται στα 
συνημμένα δεκαέξι (16) φύλλα. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με τα συνημμένα σ’ αυτή δεκαέξι 
(16) φύλλα. 

Μυτιλήνη, 3 Μάΐου 2010 

Ο Νομάρχης 
ΠΑΥΛΟΣ ΒΟΓΙΑΤΖΗΣ 

